Recompensa pentru un pont ce va ajuta la găsirea tezaurului dacic furat din Olanda a fost mărită. Suma inițială era de 100.000 de euro
Recompensa pentru un pont care să conducă la găsirea de către autorități a operelor de artă din România furate din Muzeul Drents a fost majorată la 250.000 de euro, a anunțat miercuri antreprenorul olandez Alex van Breemen, care locuiește în București, și oferă o recompensă pentru recuperarea Coifului de la Coțofenești și a trei brățări de aur, potrivit site-ului nltimes.nl preluat de News.ro.